מייק סקוט

ג'יימס מייקל "מייק" סקוט (באנגלית: James Michael "Mike" Scott; נולד ב-16 ביולי 1988) הוא כדורסלן אמריקאי המשחק בעמדת הפאוור פורוורד בוילרבאן מליגת העל הצרפתית ומהיורוליג.

קריירת מכללות
סקוט נולד וגדל בעיר צ'ספיק שבווירג'יניה, ובין השנים 2007–2012 למד באוניברסיטת וירג'יניה. במשחק העשירי של עונת 2010/2011 נפצע בקרסול רגלו השמאלית, ומכיוון שנאלץ להחמיץ את המשך העונה קיבל זכאות להמשיך לעונה חמישית בליגת המכללות ("Redshirt"). בעונת 2011/2012 חזר לכשירות מלאה, והוביל את קבוצת הכדורסל של וירג'יניה עם ממוצעים של 18.0 נקודות ו-8.3 ריבאונדים למשחק. בסיום אותה עונה נבחר לחמישיית העונה של מחוז החוף האטלנטי (ACC) לאחר שהוביל את כל שחקניה באחוזי קליעה מהשדה עם 56.3%. לאורך תקופתו בווירג'יניה שיתף פעולה, בין היתר, עם סילבן לנדסברג, ג'ו האריס ומלקולם ברוגדון.

קריירה מקצועית
אטלנטה הוקס
בדראפט ה-NBA 2012 נלקח סקוט בבחירה ה-43 על ידי אטלנטה הוקס, במדיה שיחק ב-5 עונותיו הראשונות בליגה. לאורך עונתו הראשונה באטלנטה נשלח מספר פעמים לקבוצת בייקרספילד ג'אם מליגת הפיתוח של ה-NBA, ובשבעת משחקיו בקבוצה קלע 18.1 נקודות והוריד 8.3 ריבאונדים בממוצע למשחק. בעונת  הציג יכולת טובה עם ההוקס כמחליפו מהספסל של פול מילסאפ, עם ממוצע של 9.6 נקודות למשחק, ובסיומה חתם על הארכת חוזה בקבוצה ל-3 עונות נוספות עבור כ-10 מיליון דולר. בעונת  העפיל עם ההוקס לגמר האזור המזרחי, אך קבוצתו הפסידה מול קליבלנד קאבלירס בתוצאה 0–4.

ביולי 2015 נעצר סקוט בצפון ג'ורג'יה בגין אחזקה בלתי חוקית של כ-11 גרם של הסם MDMA וכ-35 גרם של מריחואנה. על אף שעמד בפני האשמות שהיו עלולות להביא למאסר של עד 25 שנים, במאי 2017 בוטלו כל ההאשמות בשל ראיות המצביעות על דפוס של אפליה גזעית על ידי המשטרה במחוז.

בעונת  שותף ב-18 משחקים בלבד עם ההוקס, ונשלח מספר פעמים לשחק עבור לונג איילנד נטס ודלאוור 87' מליגת הפיתוח. ב-23 בפברואר 2017 הועבר בטרייד לפיניקס סאנס, אשר שחררה אותו למחרת מבלי ששיחק במדיה.

וושינגטון ויזארדס
ביולי 2017 חתם סקוט על חוזה בוושינגטון ויזארדס.

לוס אנג'לס קליפרס
לקראת עונת  חתם על חוזה בלוס אנג'לס קליפרס.

פילדלפיה 76'
ב-6 בינואר 2019 נשלח בטרייד לפילדלפיה 76', יחד עם טוביאס האריס ובובאן מריאנוביץ', בתמורה ללנדרי שאמט, וילסון צ'נדלר, מייק מוסקאלה ו-4 בחירות דראפט עתידיות. לקראת עונת  חתם על הארכת חוזה בפילדלפיה לשנתיים נוספות עבור כ-10 מיליון דולר.

סטטיסטיקות הקריירה
בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  אטלנטה 40  1  9.4  0.476  0.000  0.768  2.8  0.3  0.1  0.1  4.6  אטלנטה 80  6  18.5  0.479  0.310  0.780  3.6  0.9  0.4  0.1  9.6  אטלנטה 68  0  16.5  0.444  0.344  0.792  2.9  1.1  0.4  0.0  7.8  אטלנטה 75  0  15.3  0.468  0.392  0.794  2.7  1.0  0.3  0.2  6.2  אטלנטה 18  0  10.8  0.293  0.148  0.875  2.1  0.9  0.2  0.2  2.5  וושינגטון 76  1  18.5  0.527  0.405  0.658  3.3  1.1  0.3  0.1  8.8 ל.א. קליפרס 52  0  14.4  0.400  0.391  0.667  3.3  0.8  0.3  0.2  4.8 פילדלפיה 27  3  24.0  0.400  0.412  0.667  3.8  0.8  0.3  0.2  7.8  פילדלפיה 68  11  17.8  0.426  0.369  0.811  3.6  0.8  0.3  0.1  6.0 קריירה 504  22  16.5  0.459  0.364  0.759  3.2  0.9  0.3  0.1  7.0

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  אטלנטה 4  0  5.0  0.500  0.000  0.750  1.8  0.3  0.0  0.0  3.3  אטלנטה 7  0  20.9  0.365  0.323  0.714  2.6  0.4  0.1  0.0  9.4  אטלנטה 11  0  15.6  0.382  0.154  1.000  4.2  0.5  0.5  0.0  4.5  אטלנטה 10  0  16.1  0.625  0.500  0.875  3.2  0.5  0.3  0.3  6.5  וושינגטון 6  0  21.0  0.634  0.636  1.000  3.5  0.7  0.3  0.2  10.8  פילדלפיה 10  0  19.3  0.447  0.353  1.000  3.4  0.5  0.3  0.0  5.6  פילדלפיה 4  0  5  0.200  0.000  1.000  2.0  0.3  0.0  0.0  1.5 קריירה 52  0  16.1  0.467  0.339  0.857  3.2  0.5  0.3  0.1  6.2

קישורים חיצוניים

הערות שוליים

קטגוריה:אמריקאים ילידי וירג'יניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:וירג'יניה: כדורסלנים
קטגוריה:כדורסלני אוניברסיטת וירג'יניה
קטגוריה:בחירות דראפט של אטלנטה הוקס
קטגוריה:כדורסלני אטלנטה הוקס
קטגוריה:כדורסלני בייקרספילד ג'אם
קטגוריה:כדורסלני דלאוור בלו קואוטס
קטגוריה:כדורסלני לונג איילנד נטס
קטגוריה:כדורסלני וושינגטון ויזארדס
קטגוריה:כדורסלני לוס אנג'לס קליפרס
קטגוריה:כדורסלני פילדלפיה 76'
קטגוריה:כדורסלני אסוול ליון-וילרבאן
קטגוריה:אמריקאים שנולדו ב-1988